text: قصصنا حدث تحقيق مدوّنات خبر كاذب على الدرج سجال صالون جندر ترجمات دنيا صحة علاقات ثقافة رياضة ميديا استقصاء Multimedia نون عن درج من نحن كتّابنا اتصلوا بنا English
text: #000000
text: حدث تحقيق مدوّنات خبر كاذب
text: #000001
text: صحة علاقات ثقافة رياضة ميديا
text: #000003
text: “بين الثورة والوباء.. ماذا عليّ أن أختار”...
text: #000005
text: “الكورونا أظهر شخصيتي البعثية”... كيف غيّرنا الحجر الصحي وكيف تمكنت منا الأنظمة واستقرت في دواخلنا بحجة حمايتنا من الوباء؟ وما علاقة كل ذلك بحزب البعث؟ الصحافية ضحى حسن تشرح في هذا الفيديو تجربتها.
text: #000006
text: “بعد أشهر من انتشار فايروس كورونا يلي وقّف الكوكب كله عن الحركة، ومع إنو ماطلع بعد أي لقاح، والاصابات والوفيات مازالت عم تنتشر.
text: #000008
text: رغم كل هيدا وبشكل غريب واستثنائي توحدت الدول كلها، واتفقت بشكل ضمني يمكن انو تخفف من شدة إجراءات الحجر الصحي.
text: #000009
text: الأشهر الخير من الحجر خلت “البعثي” الصغير يلي فيني يتفوق على شخصيتي المستقلة.
text: #000010
text: بقصد انو اللي ساعد شخصيتي “البعثية” على الظهور، وقائع محددة، أساسها وحدة القرار العالمي تجاه تخفيف الإجراءات, على الرغم من استمرار وقوع إصابات جراء هذا الوباء.
text: #000012
text: أنا بقيت كل الاشهر الماضية قاوم نظرية المؤامرة يلي ركّبها راسي، ويلي بعتبرو أسير تربية بعثية نظراً لنشأتي بسوريا، ويلي صارت فجأة بالتزامن مع الاحتجاجات الشعبية بالكثير من دول العالم اللي شهدت انهيارات اقتصادية، حروب واحتمالات حروب جديدة..
text: #000013
text: يمكن الكورونا ماكانت مؤامرة ويمكن انو تجاهلها خطر، بس بالاخير مافي خطر أكبر من انو تحبس حالك بايدك بوقت انت عم تشوف الحكومات الديكتاتورية عم تنهشك لانو انتفاضتك ممكن تعتبر قلة مسؤولية.
text: #000014
text: ومع انو الإجراءات يلي فرضتها الدولة (لبنان) ما كانت منطقية بالنسبة لإلي للوقاية من الوباء، مثل قصة حظر التجول المسائي ويلي كانت تتقلب وتتغير بدون أي مبرر، ومع انو كلنا منعرف انو الكورونا ما بتهجم بوقت محدد بس كلنا التزمنا بقرار الأهل (الدول) وكنّا أطفال مطيعين...
text: #000015
text: كل عمري كنت حدا متمرد على البيئة يلي جيت منها، هالشي خلا علاقتي مع أهلي صعبة، متل ما خلا علاقتهن معي شبه مستحيلة.
text: #000016
text: كتير من هول الجمل حملتهن معي لصار عمري 35 سنة.
text: #000018
text: هالافكار زادت عند اهلي بعد ما تعرضوا لكتير مضايقات، بسبب نشاطي السياسي او عملي الصحافي والحقوقي، مع انو كنت بعرف إنو فعلياً أنا مش مسؤولة، واذا صرلهن شي بكون لسبب خارج عني، بس هالشي كوّن عندي احساس بالذنب ويلي مع الوقت صار جزء من شخصيتي.
text: #000019
text: آخر كم سنة حاولت كتير عالج عقدة الذنب، واتحرر منها، ووقت بلشت فكر اني عم اتخطاها، اجت الكورونا وحولت الاحساس بالذنب من عقدة بدي اتخلص منها لميزة صرت عززّها تحت عنوان الإحساس بالمسؤولية.
text: #000020
text: ولانو الكورونا مش بس وباء بصيبك لوحدك، وانت فيه مش بس الضحية، لان كمان فيك تكون القاتل او الشخص يلي ممكن يعرض الآخر للمرض، هالشي بيشبه كتير علاقتنا الازلية بالذنب تجاه الام والاب والاهل، ويلي بتخيل كلنا تعرضناله ، متل وقت كنت تغلط او ترتكب حماقات ويحسسوك اهلك بانك خذلتن، او السبب بحزنن أو وقت يقولو ” اذا صرلي شي انت السبب”، وتبلش تعيش عقدة ذنب ما بتروح بتضل معك انت وعم تكبر، قد ما حاولت تتجاهلها بضل في صوت بقلك ” انت السبب”، وعليه بتعيش حياتك بدون ما تنتبه وانت عم تحاول تثبت انك مش مذنب..
text: #000021
text: هيدا الشي بظن عم يخلينا بحالة ارتباك شديد بهيدي المرحلة، ونوقع بصراع بين انو نرجع نعيش شبه حياة طبيعية، يلي اصلاً فيها معارك تانية عم تستنانا نخوضها، وبين انو نحنا بنعرف انو هيدا الوباء ينتشر عن طريق التنفس واللمس يعني انسان واحد مصاب بالكورونا ببلد، ما ممكن يؤدي إلى إصابة كل حدا قرب منو، وخلال ايام بلد كامل ممكن تصاب بالفايروس، بهيدي الحالة ضعت، كيف لازم مسؤول بهيدا الموقف وشو الخيار يلي لازم آخدو.
text: #000022
text: الخيار كتير صعب لكل حدا عم يعيش بـ 2020. فبين تخضع لكونك ضحية لا حول لها، أو مسبب لمرض أو نهاية حياة، وبين إنو تطالب بحقوقك وتواجه يلي عم ينهبك وعم يستغل الظرف الراهن ليكسب قد مافيه.
text: #000023
text: اخر فترة ومع عودة الحياة تدريجياً، كان هالصراع قاسي ومحير، بس حدث واحد اعطاني الجواب، كان متل صاروخ ارض ارض لالي، انطلقت المظاهرات بالسويدا ادلب جرمانا.
text: #000024
text: عودة الحياة للثورة السورية خلتني انسى الكورونا والذنب.
text: #000025
text: من أول جملة سمعتها وانا عم شوف المظاهرات في سوريا حسيت بقوة خيالية، مرور الزمن و طول الازمات و تكرارها كانوا نسوني ياها .
text: #000026
text: بعد 9 سنين رح تكون قلة المسؤولية لالي, ولو خالفتوني الرأي، انك تشهد موتك وموت ولادك ويلي حواليك من الجوع والقهر ويضل همك الوحيد هو الكورونا.
text: #000028
text: خالد خليفة: حقاً إن الموت عملٌ شاقٌّ
text: #000032
text: تعويم جديد للجنيه... هل يتجرّع المصريون “مرارة الإصلاح” إلى الأبد؟
text: #000033
text: “الدولار المُجمّد”... نَصْبٌ على الطريقة اللبنانيّة
text: #000034